Suur- ja yleisneuvoston istuntosali Palazzo Pubblicossa. 
**Suur- ja yleisneuvosto** (ital. *Consiglio Grande e Generale*) on San Marinon ylin lainsäädäntöelin. Sinne valitaan 60 edustajaa viiden vuoden välein järjestettävillä vaaleilla.

Parlamentaarista työtä tehdään neljässä, vastuualueiltaan melko laajoissa, valiokunnassa.

Parlamentin virallinen tiedotuskanava on ollut *Bollettino Ufficiale*, joka on vuodesta 2012 ilmestynyt sähköisenä.

Ehdokkaiksi parlamenttivaaleissa voivat asettua kaikki vähintään 21-vuotiaat San Marinon kansalaiset, jotka ovat lukutaitoisia ja asuvat virallisesti San Marinossa. Kirkollisissa viroissa, poliisivoimissa ja diplomaattisissa viroissa toimivat henkilöt eivät voi asettua ehdolle..

Historia
--------

Parlamentin asema vakiintui 1400-luvun puolessa välissä, jolloin siihen kuului nykyiseen tapaan 60 edustajaa. Nämä edustajat tosin olivat yksinomaan miehiä vaikutusvaltaisista perheistä..

Vuonna 1923 Suur- ja yleisneuvosto lakkautettiin ja nimettiin uudelleen. Tämän jälkeen määrätyissä ennenaikaisissa vaaleissa San Marinon fasistinen puolue voitti vaalit ja oli ainoa parlamentissa edustettuna ollut puolue muutaman katolilaisen pienemmän vaalilistan kanssa. San Marinoon muodostettiin fasistinen yksipuoluehallinto Italian tapaan. Ensimmäiset vaalit toisen maailmansodan jälkeen pidettiin 1945, jossa vasemmistopuolueet voittivat eniten paikkoja.. 

Naiset saivat äänioikeuden vuonna 1960 ja ovat voineet vuodesta 1973 poliittisissa viroissa. 1. huhtikuuta 1981 Maria Lea Pedinista tuli San Marinon ensimmäinen naispuolinen kapteenivaltionjohtaja.

Viimeisimmät vaalit
-------------------

Viimeisimmät vaalit pidettiin 8. joulukuuta 2019. 

Tulokset valittujen edustajien osalta olivat seuraavanlaiset: Puolueista Domani ja R.E.T.E. olivat vaaliliitossa yhteisellä vaaliohjelmalla, mutta kummallakin puolueella oli oma listansa.

| Lista | Paikat |
| --- | --- |
| PDCS | 21 |
| Domani in Movimento | R.E.T.E. | 11 |
| Domani | 5 |
| Libera | Civ 10 | 10 |
| SSD |
| Noi per la Repubblica | PSD | 8 |
| PS |
| SMI |
| Repubblica Futura | 6 |

Vaalien jälkeen suurimmaksi puolueeksi noussut PDCS muodosti hallituksen Domani in Movimento - ja Noi per la Repubblica -vaaliliittojen kanssa.

Lähteet
-------

### Viitteet

1. ↑  Elenco Commissioni Consiliari Permanenti - Consiglio Grande e Generale *www.consigliograndeegenerale.sm*. Viitattu 22.8.2020.
2. ↑  Benvenuti - Bollettino Ufficiale - Repubblica di San Marino *www.bollettinoufficiale.sm*. Viitattu 22.8.2020.
3. ↑  IPU PARLINE database: SAN MARINO (Consiglio grande e generale), Electoral system *archive.ipu.org*. Viitattu 22.8.2020.
4. ↑  San Marino | Geography, History, Capital, & Language *Encyclopedia Britannica*. Viitattu 22.8.2020. (englanniksi)
5. ↑  Guerre Mondiali e Fascismo nella storia di San Marino *San Marino Site Turismo*.  13.10.2014. Viitattu 22.8.2020. (englanniksi)
6. ↑  Culture of San Marino - history, people, clothing, women, beliefs, food, family, social, marriage *www.everyculture.com*. Viitattu 22.8.2020.
7. ↑  Women Captains Regent - Repubblica di San Marino, portale ufficiale *www.sanmarino.sm*. Viitattu 22.8.2020.
8. ↑  Raffronto Seggi 2019  2019. Segretaria di Stato per gli Affari Interni. Viitattu 29.12.2019. (italiaksi)
9. ↑  Elezioni San Marino 2019: tutti i candidati e i programmi *RTV San Marino*.  7.11.2019. Viitattu 29.12.2019. (italiaksi)
10. ↑  Fabbri, Monica: Governo: la Dc dalla Reggenza per consegnare nomi e deleghe *San Marino Rtv*.  30.12.2019. Viitattu 22.8.2020. (italiaksi)

### Linkkejä

* 
* 
*

Aiheesta muualla
----------------

* Bollettino Ufficialen verkkosivu